Ján Báňas

Ján Báňas, Ing., (* 3. jún 1947, Nitra† 27. júl 2024) bol slovenský šachový medzinárodný majster. Tento titul získal v roku 1979.

Vyštudoval ekonómiu. Bol majstrom Slovenska v rokoch 1985 a 1999, v roku 1993 druhý. V rokoch 1981 -- 1990 hrával za klub Lokomotívy Trnava, s ktorým získal v roku 1986 titul majstra ČSSR v súťaži družstiev a pomáhal s organizáciou medzinárodného šachového festivalu Tirnavia. V roku 1986 Vyhral turnaj v Odense 1993, Open Slovan 2001, druhý na turnaji Porabka 1986 za Lančom, tretí na Imperia Open 2005. Jeho rating osciloval okolo 2400, najviac mal 2425. V roku 2001 na pohári EÚ družstiev porazil 10-ročného Magnusa Carlsena. Často robil kapitána alebo trénera reprezentačných družstiev, napr. mužov na olympiádach v Moskve 1994 a Drážďanoch 2008. O šachu písal aj prekladal, z chorvátčiny preložil Kovačevičove Pešiakové a jazdcové koncovky. Tieto znalosti a kontakty využíval aj vo funkcii veľvyslanca SR v Chorvátsku, v ktorej pôsobil od konca roku 2005 do konca roku 2008.

 Publikácie 
 J. Báňas: 1. svetový pohár v šachu, 1989, 6 dielov.

Referencie

 Externé odkazy 
 Vývoj ratingu J. Báňasa 
 osobnosti.sk
 Nekrológ

Kategória:Česko-slovenskí šachisti
Kategória:Slovenskí šachisti
Kategória:Slovenskí diplomati
Kategória:Veľvyslanci Slovenska v Chorvátsku
Kategória:Osobnosti z Nitry